**ELŐTERJESZTÉS**

Tiszavasvári Város Önkormányzata Képviselő-testületének

**2018. november 22-én** tartandó ülésére

Az előterjesztés tárgya:

**A Tiva-Szolg Nonprofit Kft. közszolgáltatási szerződés módosításáról**

Melléklet: 1 db

Az előterjesztés előadója: Szőke Zoltán polgármester

Az előterjesztés témafelelőse: Petruskáné dr. Legeza Tímea osztályvezető,

Ügyiratszám: 246/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1.1. |
| Pénzügyi és Ügyrendi Bizottság | SZMSZ 4. melléklet 1.22., 1.30. |

Az ülésre meghívni javasolt szervek, személyek:

|  |  |
| --- | --- |
| **Szabó András** – Tiva-Szolg Nonprofit Kft. ügyvezető | kornyezetvedelem2011@gmail.com |

Egyéb megjegyzés:

nincs………………………………………………………………………………………………………………………………………………………………

Tiszavasvári, 2018. november 19.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Petruskáné dr. Legeza Tímea

**E L Ő T E R J E S Z T É S**

**- a Képviselő-testülethez –**

**A Tiva-Szolg Nonprofit Kft. közszolgáltatási szerződés módosításáról**

**Tisztelt Képviselő-testület!**

**I.1 Tiszavasvári Város Önkormányzata Képviselő-testülete** „A közfoglalkoztatási feladatok jövőbeni ellátásáról” szóló **70/2017. (III.30) Kt. számú határozatával döntött arról, hogy a közfoglalkoztatással összefüggő valamennyi feladat ellátásával** - közfeladat-ellátási és a közfoglalkoztatással összefüggő feladatellátást biztosító közalkalmazottak tekintetében továbbfoglalkoztatási kötelezettséggel **- 2017. május 1-től** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaságot** **bízza meg, egyidejűleg elfogadta az erre vonatkozó feladat-ellátási szerződést.**

I.2.Fentieket követőenTiszavasvári Város Önkormányzata **Képviselő-testülete a 274/2017. (IX.30.) Kt. számú** határozatával arról döntött, hogy a **Tiva-Szolg Nonprofit Kft működését működési támogatás formájában biztosítja.** Ezen döntés alapján közös megegyezéssel megszüntetésre került a feladat-ellátási szerződés 2017. december 2. napjával. **Ugyanezen döntéssel kezdeményezte Tiszavasvári Város Önkormányzata, valamint a Tiva-Szolg Nonprofit Kft. között –** közfoglalkoztatási, valamint zöldfelület kezelés, városüzemeltetési, közutak karbantartására vonatkozó - **közszolgáltatási szerződés megkötését 2017. december 3. napjával.** A közszolgáltatási szerződés tartalmazza a feladatellátás teljesítésére vonatkozó szabályokat, és amelyben foglaltak értelmében a **szolgáltatás ellátásnak finanszírozása működési támogatás formájában történik**.

II.1. **A közszolgáltatási szerződés VI. pontja értelmében**: ,, *Az Önkormányzat az éves költségvetésben szerepelteti, illetve meghatározza a Tiva-Szolg Nonprofit Kft. feladatainak ellátásához szükséges működési támogatást. A működési támogatás tárgyévi tényleges összegét* ***az önkormányzat költségvetési rendelete tartalmazza. Amennyiben a tárgyévi költségvetés ettől eltérő összegű támogatást tartalmaz****, akkor annak figyelembe vételével jelen* ***szerződést módosítani kell****.”*

Ennek megfelelően **a közszolgáltatási szerződés VI. pontja már egy alkalommal -** a Képviselő-testület 43/2018. (II.28.) Kt. számú határozata alapján – **módosítva lett,** mely szerint a Tiva-Szolg Kft-t megillető **működési támogatás összege 2018. január 1. napjától – 2018. december 31. napjáig 84.924.866** forint.

**II.2 Jelenleg – a működési támogatás összegének változása miatt – ismételten szükségessé vált a szerződés módosítása:**

Tiszavasvári Város Önkormányzata **2018. évi** **költségvetéséről és a költségvetés vitelének szabályairól szóló 1/2018. (II.21.) önkormányzati rendelete – a rendelet módosításának Képviselő-testülete általi elfogadása esetén - a** **Tiva-Szolg Nonprofit Kft. működési támogatását** **85.404.866 Ft összegben** szerepelteti.

Mivel a **költségvetési rendeletben és a szerződésben foglalt összeg eltér,** ezért –a fentebb idézett közszolgáltatási szerződés VI. pontja alapján - **a szerződést módosítani szükséges.**

**A működési támogatással lefedett időszakot a szerződés az alábbiak szerint szabályozza:**

A szerződés alapján a működési támogatás a Kft. működésének **2017. december 3-tól 2018. november 30. napjáig** folytatott tevékenységét támogatja.

A tárgyévi költségvetési rendelet hatályba lépéséig **a 2018. december 31. napjától felmerülő költségeket** az önkormányzat az átmeneti gazdálkodás alapján finanszírozza.

Tekintve, hogy a két dátum között **a december 1. napjától december 31. napjáig tartó időszak finanszírozása nincs lefedve,** az **átmeneti gazdálkodás alapján történő finanszírozás dátumát** *– 2018. december 31. –* **2018. december 1. napjára javaslom módosítani.** Ez **költségvetési szempontból nem jelent többletkiadást**, mivel a támogatás folyósítása folyamatos, a tárgyhónapot követő hónap 6. napjáig megtörténik. (A decemberre esedékes támogatás január 6–ig, az átmeneti gazdálkodás alapján kerül majd finanszírozásra.)

**III.1. Fentiek alapján az alábbi módosítást javaslom, a közszolgáltatási szerződés** VI. pontjában foglaltak tekintetében:

***Eredeti szövegrész:***

*„Az Önkormányzat a Tiva-Szolg Nonprofit Kft. működéséhez a működési kiadások fedezetére működési támogatást biztosít.*

* + *A működési támogatás összege:*

*2018. január 1. napjától – 2018. december 31. napjáig: 84.924.866. – Ft, azaz Nyolcvannégymillió-kilencszázhuszonnégyezer-nyolcszázhatvanhat forint.*

*A működési támogatási összeg megosztása:*

* *közfoglalkoztatással összefüggő feladatellátás: 49.357.310.- Ft*
* *zöldterület fenntartás a város területén az önkormányzat tulajdonában lévő területeken és közterületeken: 16.985.629.- Ft*
* *Városüzemeltetési feladatok, ezen belül köztisztasági feladatok: 12.884.801.- Ft*
* *Közutak, hidak karbantartása: 5.697.126.- Ft*

*Fenti összeg a Kft. működésének 2017. december 3-tól 2018. november 30. napjáig folytatott tevékenységét támogatja.*

*- A tárgyévi költségvetési rendelet hatályba lépéséig a 2018. december 31. napjától felmerülő költségeket az önkormányzat az átmeneti gazdálkodás alapján finanszírozza.*

*- Az Önkormányzat az éves költségvetésben szerepelteti, illetve meghatározza a Tiva-Szolg Nonprofit Kft. feladatainak ellátásához szükséges működési támogatást. A működési támogatás tárgyévi tényleges összegét az önkormányzat költségvetési rendelete tartalmazza. Amennyiben a tárgyévi költségvetés ettől eltérő összegű támogatást tartalmaz, akkor annak figyelembe vételével jelen szerződést módosítani kell…”*

***Módosított szövegrész:***

„Az Önkormányzat a **Tiva-Szolg Nonprofit Kft. működéséhez a** **működési kiadások fedezetére** **működési támogatást biztosít.**

* + **A működési támogatás összege:**

**2018. január 1. napjától – 2018. december 31. napjáig: 85.404.866. – Ft,** azaz Nyolcvanötmillió-négyszáznégyezer-nyolcszázhatvanhat forint.

**A működési támogatási összeg megosztása:**

* **közfoglalkoztatással összefüggő feladatellátás**: ***49.607.310.- Ft***
* **zöldterület fenntartás a város területén az önkormányzat tulajdonában lévő területeken és közterületeken:  *17.135.629.- Ft***
* **Városüzemeltetési feladatok, ezen belül köztisztasági feladatok: *12.884.801.- Ft***
* **Közutak, hidak karbantartása: *5.777.126.- Ft***

**Fenti összeg a Kft. működésének 2017. december 3-tól 2018. november 30. napjáig folytatott tevékenységét támogatja.**

*-* **Tiszavasvári Város Önkormányzata 2019. évi költségvetési rendelete hatályba lépéséig a 2018. december 1. napjától felmerülő költségeket az önkormányzat az átmeneti gazdálkodás alapján finanszírozza.**

- Az **Önkormányzat az éves költségvetésben szerepelteti**, illetve meghatározza **a Tiva-Szolg Nonprofit Kft. feladatainak ellátásához szükséges működési támogatást.** A működési támogatás **tárgyévi tényleges összegét az önkormányzat költségvetési rendelete tartalmazza. Amennyiben a tárgyévi költségvetés ettől eltérő összegű támogatást tartalmaz, akkor annak figyelembe vételével jelen szerződést módosítani kell…”**

Mindezek alapján kérem a tisztelt Képviselő-testületet, hogy az előterjesztést megvizsgálni, a határozat-tervezetet elfogadni szíveskedjen!

Tiszavasvári, 2018. november 19.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**…./2018. (…...) Kt. számú**

**határozata**

**(egyben a …./2018.(……..) számú alapítói határozatnak minősül)**

**A Tiva-Szolg Nonprofit Kft. közszolgáltatási szerződés módosításáról**

Tiszavasvári Város Önkormányzata Képviselő-testülete **„a Tiva-Szolg Nonprofit Kft. közszolgáltatási szerződés módosításáról”** szóló előterjesztéssel kapcsolatban az alábbiak szerint határoz:

1. **Tiszavasvári Város Önkormányzata**, valamint a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Ady E. u. 8. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú gazdálkodó szervezet között **közfoglalkoztatási, valamint zöldfelület kezelési, városüzemeltetési, közutak karbantartására vonatkozó 2017. december 3. napján kelt közszolgáltatási szerződést módosítják a jelen határozat *1. mellékletét* képező tatalommal.**

**Határidő: azonnal Felelős: Szőke Zoltán polgármester**

1. **Felhatalmazza** a polgármestert **a közszolgáltatási szerződést módosító okirat aláírására.**

**Határidő: azonnal Felelős: Szőke Zoltán polgármester**

1. Felkéri **polgármestert,** hogy a **TIVA-Szolg Nonprofit Kft. ügyvezetőjét -** jelen határozat egy példányának megküldésével - **írásban értesítse a döntésről.**

**Határidő: azonnal Felelős: Szőke Zoltán polgármester**

1. ***melléklet „a Tiva-Szolg Nonprofit Kft. közszolgáltatási szerződés módosításáról” szóló …/2018. (…..) Kt. sz. határozathoz***

**KÖZSZOLGÁLTATÁSI SZERZŐDÉST MÓDOSÍTÓ OKIRAT**

Mely létrejött **Tiszavasvári Város Önkormányzata** (székhelye: 4440 Tiszavasvári, Városháza tér 4., a továbbiakban: **önkormányzat)**, valamint a

**Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Ady E. u. 8. sz., rövidített nevén: **Tiva-Szolg Nonprofit Kft.**), mint az önkormányzat 100 %-os tulajdonában lévő gazdasági társaság

között az alulírott napon és helyen az alábbi feltételekkel módosítják a Tiszavasvári Város Önkormányzata Képviselő-testületének **„A Tiva-Szolg Nonprofit Kft. működésének működési támogatás formájában biztosításáról” szóló 274/2017. (XI.30.) Kt. számú határozata alapján** elfogadott, 2017. december 3. napjától hatályos közszolgáltatási szerződést a következők szerint:

1. **A közszolgáltatási szerződés VI. A Tiva-Szolg Nonprofit Kft. működéséhez nyújtott működési támogatás pontja helyébe az alábbi pont lép:**

**VI. A Tiva-Szolg Nonprofit Kft. működéséhez nyújtott működési támogatás:**

- Az Önkormányzat a **Tiva-Szolg Nonprofit Kft. működéséhez a** **működési kiadások fedezetére** **működési támogatást biztosít.**

* + **A működési támogatás összege:**

**2018. január 1. napjától – 2018. december 31. napjáig: 85.404.866. – Ft,** azaz Nyolcvanötmillió-négyszáznégyezer-nyolcszázhatvanhat forint.

**A működési támogatási összeg megosztása:**

* **közfoglalkoztatással összefüggő feladatellátás**: ***49.607.310.- Ft***
* **zöldterület fenntartás a város területén az önkormányzat tulajdonában lévő területeken és közterületeken:  *17.135.629.- Ft***
* **Városüzemeltetési feladatok, ezen belül köztisztasági feladatok: *12.884.801.- Ft***
* **Közutak, hidak karbantartása: *5.777.126.- Ft***

**Fenti összeg a Kft. működésének 2017. december 3-tól 2018. november 30. napjáig folytatott tevékenységét támogatja.**

*-* **Tiszavasvári Város Önkormányzata 2019. évi költségvetési rendelete hatályba lépéséig a 2018. december 1. napjától felmerülő költségeket az önkormányzat az átmeneti gazdálkodás alapján finanszírozza.**

- Az **Önkormányzat az éves költségvetésben szerepelteti**, illetve meghatározza **a Tiva-Szolg Nonprofit Kft. feladatainak ellátásához szükséges működési támogatást.** A működési támogatás **tárgyévi tényleges összegét az önkormányzat költségvetési rendelete tartalmazza. Amennyiben a tárgyévi költségvetés ettől eltérő összegű támogatást tartalmaz, akkor annak figyelembe vételével jelen szerződést módosítani kell…”**

- Az **Önkormányzat az éves költségvetésben szerepelteti**, illetve meghatározza **a Tiva-Szolg Nonprofit Kft. feladatainak ellátásához szükséges működési támogatást.** A működési támogatás **tárgyévi tényleges összegét az önkormányzat költségvetési rendelete tartalmazza. Amennyiben a tárgyévi költségvetés ettől eltérő összegű támogatást tartalmaz, akkor annak figyelembe vételével jelen szerződést módosítani kell.**

- A **működési támogatást utólag, a tárgyhónapot követő 6-ig, havonta egyenlő részletekben** utalja át az **Önkormányzat** a **Tiva-Szolg Nonprofit Kft.** alábbi pénzforgalmi számlaszámára: **68700016-10131501.** **Amennyiben** a Tiva-Szolg Nonprofit Kft. **feladatellátásához szükséges,** úgy a költségvetésben szereplő összeg keretén belül, a **Tiva-Szolg Nonprofit Kft. indokolt írásbeli kérésére Önkormányzat gondoskodik a havi részleten felüli összeg utalásáról**.

* + A **működési támogatás összege az általános forgalmi adóra is fedezetet biztosít.** A Tiva-Szolg Nonprofit Kft.-nek a működési támogatást **tárgyévben kell felhasználnia, kivéve a munkabért és az ahhoz kapcsolódó közterheket,** a támogatás erre fordítandó részét a **tárgyévet követő év első hónap huszadik napjáig kell felhasználnia.** A **fel nem használt** támogatási összeget legkésőbb az éves beszámolóval egyidejűleg **köteles visszautalni** az Önkormányzat **11744144-15404761 számú pénzforgalmi számlájára**.
  + A tudomásul veszi, hogy az önkormányzat a jelen szerződés megszegésével kapcsolatban a Tiva-Szolg Nonprofit Kft.-vel szemben felmerülő igényeit, ezen szerződés alapján **azonnali beszedési megbízás útján érvényesíti.**
  + Az Áht. 50/A §-ában foglaltak alapján a **Tiva-Szolg Nonprofit Kft. vállalja, hogy valamennyi fizetési számlájára vonatkozóan,** Tiszavasvári Város Önkormányzata javára szóló beszedési megbízás benyújtására vonatkozó **felhatalmazó nyilatkozatot ad a pénzügyi fedezethiány miatt nem teljesíthető fizetési megbízás esetére** a követelés legfeljebb **35 napra való sorba állítására vonatkozó rendelkezéssel együtt.**
  + A szakmai és pénzügyi **beszámoló elmulasztása, illetve határidőn túli benyújtása esetén**, a Tiva-Szolg Nonprofit Kft. a támogatási összeget maradéktalanul visszautalja az Önkormányzat **11744144-15404761 számú pénzforgalmi számlájára.**

1. Felek rögzítik, hogy a Közszolgáltatási szerződés jelen módosítással nem érintett részei változatlan tartalommal továbbra is érvényben és hatályban maradnak.
2. Jelen Közszolgáltatási szerződést módosító okirat Tiszavasvári Város Önkormányzata Képviselő-testülete a /2018. (…...) sz. határozattal jóváhagyta és feljogosította Tiszavasvári Város Önkormányzata Polgármesterét jelen módosító okirat aláírására.
3. Jelen szerződést a felek az elolvasást követő együttes közös értelmezés után, mint akaratukkal mindenben megegyezőt jóváhagyólag aláírják.

Tiszavasvári, 2018. ………………………..

………………………………… …….……………………

**Szőke Zoltán Szabó András**

**Tiszavasvári Város Önkormányzata Tiva-Szolg Nonprofit Kft.**

**polgármester ügyvezető**