**ELŐTERJESZTÉS**

**Tiszavasvári Város Önkormányzata Képviselő-testületének**

**2018. november 22-én**

**tartandó rendes ülésére**

## Az előterjesztés tárgya: a temetői díjtételek felülvizsgálata

Melléklet:----

A napirend előterjesztője: Ostorháziné dr. Kórik Zsuzsanna jegyző

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/27235-3/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| Szabó András ügyvezető | Tiva-Szolg Kft.  tivaszolgnonprofit@gmail.com |
| Takács Pálné polgármester  Szorgalmatos Község Önkormányzata | pm@szorgalmatos.hu |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2018. november 15.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**a temetői díjtételek felülvizsgálatáról**

**Tisztelt Képviselő-testület!**

A temetőkről és a temetkezésről szóló 1999. évi XLIII. törvény (továbbiakban Ttv.) 40. § (3) bekezdése előírja, hogy **a köztemetőkre vonatkozó díjak mértékét évente felül kell vizsgálni.** A temetői díjtételek felülvizsgálatára legutóbb 2017. márciusában került sor, a módosítás 2017. május 1. napján lépett hatályba.

**A jelenleg hatályos díjtételek a következők:**

**„1.) Temetési hely, illetve újraváltás díja:**

a.) A városi köztemetőben a sírhelyek megváltási díja: nettó összeg: Áfa bruttó díj:

- I. osztályú sírhely (sírbolt) (60 évre) 75.504 Ft 20.386 95.890

- II. osztályú sírhely (25 évre): 32.146 Ft 8.679,4 40.825

- III. osztályú sírhely (25 évre): 23.819 Ft 6.431 30.250

- IV. osztályú sírhely (25 évre): 18.921 Ft 5.108,7 24.030

- I. osztályú urnafülke, -sírhely (10 évre): 31.850 Ft 8.599,5 40.450

- I. osztályú urnasírbolt (20 évre): 31.850 Ft 8.599,5 40.450

- II. osztályú urnafülke, urnasírhely (10 év): 4.760 Ft 1.285 6.045

- II. osztályú urnasírbolt (20 év): 4.760 Ft 1.285 6.045

b.) Koporsós rátemetés esetén a pótdíj mértéke (7. § (5) ):

- I. osztályú sírhely: 23.862 Ft 6.442,7 30.305

- II. osztályú sírhely: 8.142 Ft 2.198 10.340

- III. osztályú sírhely: 4.063 Ft 1.097 5.160

- IV. osztályú sírhely: 1.673 Ft 451,7 2.125

c.) Urnás rátemetés esetén a pótdíj mértéke (7. § (5) ):

- II. osztályú sírhely: 4.063 Ft 1.097 5.160

- III. osztályú sírhely: 2.169 Ft 585,6 2.755

- IV. osztályú sírhely: 831 Ft 224 1.055

d.) A használati idő meghosszabbítása esetén az újraváltási díjak mértéke (8. § (2) )

- I. osztályú sírhely (60 évre): 20.000 Ft 5.400 25.400

- II. osztályú koporsós temetési hely esetén (25 évre) 20.000 Ft 5.400 25.400

- III. osztályú koporsós temetési hely esetén (25 évre) 18.000 Ft 4.860 22.860

- IV. osztályú koporsós temetési hely esetén (25 évre) 15.000 Ft 4.050 19.050

- I. osztályú urnasírbolt (20 évre) 10.000 Ft 2.700 12.700

- II. osztályú urnasírbolt (20 évre) 8.000 Ft 2.160 10.160

- I. osztályú urnasírhely, urnafülke (10 évre) 10.000 Ft 2.700 12.700

- II. osztályú urnasírhely, urnafülke (10 évre) 8.000 Ft 2.160 10.160

e.) Az 1/a-d). pontban meghatározott díjakat kell alkalmazni a sírboltokra is azzal, hogy a megváltás és az újraváltás időtartama 60 év, urnasírbolt esetén 20 év, urnasírhely, urnafülke esetén 10 év.

f.) Kettes sírhelyek esetén az alapdíjat kétszeres szorzóval kell megállapítani, illetve többes sírboltok esetén az alapdíjakat a sírhelyben elhelyezhető koporsók számával kell szorozni.

2.) **Temetőfenntartás hozzájárulási díja:** 2.449 Ft/nap 661 3.110

3**.) Temetői létesítmények, illetve az üzemeltető által biztosított szolgáltatások igénybevételéért fizetendő díj:**

a.) Ravatalozó használati díj: 35.539 Ft/temetés 9.595,5 45.135

b.) Halott hűtő használati díj: 2.370 Ft/nap 639,9 3.010”

Az üzemeltető személyében – **2016. január 1. napjától** - bekövetkezett változással kapcsolatban a Képviselő-testület a 277/2015. (XII.17.) Kt. számú határozatával hozta meg döntését, mely szerint az üzemeltetési feladatokat fenti időponttól **a Tiva-Szolg Kft. útján látja el az önkormányzat.**

A díjtételek felülvizsgálatával kapcsolatban megkerestem a Tiva-Szolg Kft. ügyvezetőjét, aki jelezte, hogy nem kívánja kezdeményezni a díjtételek emelését. Tájékoztatása szerint a 2018-as évben még nem került lezárásra a gazdálkodásuk, de az elmúlt évben, még ha kis mértékben is, de pozitív eredménnyel zárt a Tiszavasvári köztemető. A 2018-as év esetleges negatív gazdálkodása esetén a 2020-as évre javasolja majd a díjtételek módosítását.

Fentiekre tekintettel támogatom Ügyvezető úr azon javaslatát, hogy a temetői díjtételek ne kerüljenek emelésre a 2019-es évre vonatkozóan.

Kérem a Képviselő-testületet, hogy az előterjesztést megtárgyalni, és a határozat-tervezetet elfogadni szíveskedjen.

Tiszavasvári, 2018. november 15.

**Ostorháziné dr. Kórik Zsuzsanna**

**jegyző**

**HATÁROZAT - TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……/2018. (XI.22.) Kt. számú**

**határozata**

**a temetői díjtételek felülvizsgálatáról**

Tiszavasvári Város Önkormányzata Képviselő-testülete a temetőkről és a temetkezésről szóló 1999. évi XLIII. törvény 40. § (3) bekezdésben foglalt hatáskörében eljárva az alábbi határozatot hozza:

A Képviselő-testület

1.) a temetőkről és a temetkezési tevékenységekről szóló 4/2011. (II.15.) önkormányzati rendelet 1. mellékletében szereplő temetői díjtételek felülvizsgálatát követően úgy dönt, hogy a temetői díjtételeket nem módosítja.

2.) Felkéri a polgármestert, hogy a felülvizsgálat eredményéről tájékoztassa a Tiszavasvári Városi Köztemető üzemeltetését végző Tiva-Szolg Nonprofit Kft-t.

**Határidő: azonnal Felelős:** Szőke Zoltán polgármester